kardosdrur/scandi-wiki huggingface dataset:
Fun with Dick and Jane

Fun with Dick and Jane er en amerikansk komediefilm fra 2005, instrueret af Dean Parisot med Jim Carrey og Téa Leoni i hovedrollene. Filmen er en genindspilning af filmen fra 1977 med samme navn.

Handling 
Filmen handler om familiefaderen Dick Harper (Carrey), der efter årevis med hårdt arbejde omsider belønnes, da han bliver forfremmet til vicepræsident i Globodyne, en verdensomspændende markedsleder inden for sammenligningen af mediehuse, der ligger i Los Angeles. Men efter nøjagtigt et døgn i sit nye job, bliver Globodyne knust af en ulykke af Enron-agtige proportioner – og Dick sidder igen med Sorteper.
Dicks pludselige og uventede fald fra sucsessen, betyder at han ikke har nået at spare op til dårligere tider. Alting begynder at rasere omkring ham. Dick, hans elskelige kone Jane (Leoni) og deres søn Billy er tvunget til at stirre i vantro efterhånden som deres luksuriøse hjem, flotte biler og statusbevidste venner forsvinder ud i luften. 

Efter konstant at have fulgt spillereglerne og arbejdet knaldhårdt og koncentreret for at opbygge et komfortabelt liv for sig og sin familie, er Dick helt uforberedt på at give slip på den amerikanske drøm. Men ved at plukke med sig en lektion fra sin korrupte arbejdsgiver, får han en genial idé: Hvis tyveri var godt nok for hans tidligere chef, er det godt nok ifølge ham. 

Med sine nyopdagede evner og store beslutningsvilje sætter Dick og Jane sig ud på et hysterisk hævntogt for at lære storkapitalen en lektie den sent vil glemme.

Medvirkende 
 Jim Carrey i rollen som Dick Harper
 Téa Leoni i rollen som Jane Harper
 Alec Baldwin i rollen som Jack McCallister
 Richard Jenkins i rollen som Frank Bascombe
 Aaron Michael Drozin i rollen som Billy Harper 
 Gloria Garayua i rollen som Blanca 
 Angie Harmon i rollen som Veronica Cleeman
 John Michael Higgins i rollen som Garth
 Carlos Jacott i rollen som Oz Peterson
 Ralph Nader som sig selv

Eksterne henvisninger 
 Officielle side 
 Officielle trailer 
 
 PopMatters-anmeldelse (12/2005) 

Komediefilm fra USA
Amerikanske film fra 2005
Filmgenindspilninger
Greg Kinnear

Greg Kinnear (født 17. juni 1963 i Logansport, Indiana, USA) er en amerikansk filmskuespiller, som efter studier i fjernsynsjournalistik begyndte sin karriere i småroller i fjernsyn.

Han filmdebuterede i komedien Blankman (1994) og spillede derefter rollen som William Holden oprindelig havde i nyindspilningen Sabrina (1995). Rollen som naboen i As Good As It Gets (Det bli'r ikke bedre, 1997) mod Helen Hunt og Jack Nicholson blev et gennembrud. Han fulgte op med karakterroller i film som You've Got Mail (1998), Nurse Betty (2000) og The Gift (2000), og var en af officerene i krigsfilmen We Were Soldiers (2002) mod Mel Gibson. I Paul Schraders Auto Focus (2002) spillede han fjernsynsidolet Bob Crane. Han har også haft hovedroller i The Matador (2005) mod Pierce Brosnan og Little Miss Sunshine (2006); Greg Kinnear er også med i The Last Song fra (2010)

Eksterne henvisninger 
 

Skuespillere fra Indiana
Paul Schrader

Paul Joseph Schrader (født 22. juli 1946 i Grand Rapids, Michigan, USA) er en amerikansk filminstruktør og manuskriptforfatter. 

Han gjorde sig bemærket som manuskriptforfatter i Sydney Pollacks film The Yakuza (1975) og i Martin Scorseses Taxi Driver (1976) og Raging Bull (Tyren fra Bronx, 1980). Han fik kritikerros for sin instruktørdebut med Blue Collar (Knive i ryggen, 1978), og American Gigolo (1980) med Richard Gere blev en biografsucces. Vellykket var også Mishima: A Life in Four Chapters (1985), om den japanske forfatter af samme navn, og kriminalfilmen Light Sleeper (1992). Schrader har siden instrueret det realistiske kriminaldrama Affliction (Den jagede, 1998) og Auto Focus (2002) om fjernsynsskuespilleren Bob Cranes hemmelige liv.

Eksterne henvisninger 
 

Filminstruktører fra USA
Manuskriptforfattere fra USA
Personer fra Michigan
Brandon Routh

Brandon James Routh (født 9. oktober 1979 i Des Moines, Iowa, USA) er en amerikansk filmskuespiller og tidligere model.

Routh har baggrund fra fjernsynsserier som Odd Man Out (1999), Gilmore Girls (2001) og Will & Grace (2004), og nåede at få en smårolle i thrilleren Karla (2006) før han blev valgt til rollen som Superman i Superman Returns (2006). Han gjorde den rolle meget lig Christopher Reeve, den forrige Superman, som døde i 2004.

Filmografi 
 Legends of Tomorrow (2016)

Eksterne henvisninger 

 

Skuespillere fra Iowa
Personer fra Iowa
Julestuen

Julestuen er en komedie skrevet af Ludvig Holberg og udgivet i 1724, oprindeligt under titlen Jule-Stue – Comoedie udi een Act.

Komedien handler om en sur husbond, Jeronimus, der ikke vil have, at der holdes julestue i hans hus, da han finder skikken usmagelig og uanstændig. Jeronimus' søster, Magdalone, forsøger længe at overtale ham, men det er først da skolemesteren forklarer Jeronimus, at "Grundvolden af den naturlige Lov er, at et hvert Menneske saa vidt det staaer til ham, maa holde ved lige Samqvem og Foreening", at Jeronimus i sidste ende må give tabt og sige ja til at holde julestue.

Kilder

Eksterne henvisninger 
Jule-Stue i Arkiv for Dansk Litteratur 
Læs Julestue (moderne dansk retskrivning) på holbergsskrifter.dk. Se også beskrivelsen af teksten  

Værker af Ludvig Holberg
Skuespil fra Danmark
Skuespil fra 1724
Ryan Reynolds

Ryan Rodney Reynolds (født 23. oktober 1976) er en canadisk skuespiller. Han er nok mest kendt for sin medvirken i serien 2 fyre, en pige og et pizzeria, Blade 3 og  Deadpool filmene.

Barndom og ungdom 
Ryan Reynolds blev født i Vancouver, British Columbia, Canada som søn af James og Tammy Reynolds. Han er den yngste af fire brødre, hvoraf to af hans storebrødre er politibetjente. Han droppede ud af Kwantlen College i Vancouver for at spille skuespil og var med i en række mindre kendte tv-serier i Canada. I 1996 tog han med en skuespillerven til Los Angeles, Californien for at prøve lykken der.

Privatliv 
Ryan Reynolds blev i 2002 kæreste med den canadiske sangerinde Alanis Morissette, og i 2004 blev parret forlovet. Forholdet holdt dog ikke, og i februar 2007 udmeldte parret, at de havde valgt at ophæve deres forlovelse. Senere samme år begyndte Ryan at komme sammen med skuespillerinden Scarlett Johansson. Parret blev forlovet i maj 2008 og blev gift ved en stille ceremoni i Canada den 27. september 2008. De blev skilt i juli 2011. I 2012 blev Ryan gift med nuværende kone Blake Lively

Karriere 
I 1997 fik Reynolds efter at have prøvet lykken i Los Angeles i nogle måneder endelig en rolle, nemlig som Berg i tv-serien 2 fyre, en pige og et pizzeria. Serien kørte fra 1998 til år 2001, og Reynolds medvirkede i 81 afsnit. Selvom serien var almindelig kendt, var den ikke nogen større succes, men den førte alligevel til, at Reynolds fik et filmgennembrud i Van The Man i 2002, hvor han blev nomineret til sin første pris. Han har siden medvirket i hitfilm, såsom Blade: Trinity, X-Men Origins: Wolverine og i The Proposal med Sandra Bullock. Ryan Reynolds spiller også med i Definitely Maybe, sammen med bl.a. Rachel Weisz. I 2010 spillede han hovedrollen i filmen Buried og i 2011 som Green Lantern i filmen af samme navn. En ny succes fik han for sin rolle i Deadpool.

 Filmografi 

 Dick (1999)
 Van The Man (2002)
 National Lampoon's Van Wilder (2002)
 Til døden jer skiller (2003)
 Blade: Trinity (2004)
 The Amityville Horror (2005)
 Waiting... (2005)
 Just Friends (2005)
 Eat this (2005)
 Smokin' Aces (2007)
 The Nines (2007)
 Helt sikkert... Måske (2008)
 Fireflies in the Garden (2008)
 Adventureland (2009)
 X-Men Origins: Wolverine (2009)
 The Proposal (2009)
 Paper Man (2009)
 Buried (2010)
 Green Lantern (2011)
 The Change-Up (2011)
 Safe House (2012)
 R.I.P.D. (2013)
 Croods (2013)
 Turbo (2013)
 The Voices (2014)
 The Captive (2014)
 Mississippi Grind (2015)
 Kvinden i guld (2015)
 Self/less (2015)
 Deadpool (2016)
 Criminal (2016)
 The Hitman's Bodyguard (2017)
 Life (2017)
 Deadpool 2 (2018)
 Detective Pikachu(2019)
 6 Underground (2019)
 Hitman's Wife's Bodyguard (2021)
 Red Notice (2021)
 Free Guy (2021)
 The Adam Project (2022)

Referencer

Eksterne henvisninger 

 

Skuespillere fra Canada
Personer fra Vancouver
Canadiere i 1900-tallet
Canadiere i 2000-tallet
Larisa Iltjenko

Larisa Dmitrijevna Iltjenko () (født 18. november 1988 i Volgograd) er en russisk langdistance og åbent vand-svømmer. 

Som 19-årig havde hun vundet otte verdensmesterskabstitler samt en EM-guld.

Larisa Iltjenko var derfor storfavorit, da hun, endnu inden hun var fyldt tyve år, stillede op, da 10 km åbent vand-svømning kom på OL-programmet første gang ved OL 2008 i Beijing. Hun levede også op til værdigheden, da hun, efter at have svømmet lige efter de forreste hele løbet, satte en spurt ind med 110 m til mål og sejrede med halvandet sekund ned til to britiske svømmere, Keri-Anne Payne på andenpladsen og Cassie Patten yderligere et par sekunder bagud.

Referencer

Eksterne henvisninger 
 Artikel om Larisa Iltjenko fra Washington Post
 BBC Video af de sidste 5 min af 10 km i Beijing

Svømmere fra Rusland
Åbent vand-svømmere
Personer fra Volgograd
Deltagere for Rusland ved sommer-OL 2008
Olympiske mestre fra Rusland
Maarten van der Weijden

Maarten van der Weijden (født 31. marts 1981) er en Hollandsk langdistance og åbent vand-svømmer født i Alkmaar.

Van der Weijden var kendt som et lovende svømmetalent i sin ungdom, han var hollandsk mester på 1500 m fri (1998 (kortbane og langbane), 1999 (langbane) og 2000 (langbane)), 400 m fri (1999 (kortbane og langbane) og 2000 (langbane)) samt 5 km åbent vand-svømning (2000). Han deltog ved de europæiske juniormesterskaber i 1999 og VM i åbent vand-svømning i 2000. I 2001 blev han diagnosticeret med leukæmi. Han kæmpede mod kræften og fik comeback i svømning i 2003. Han kvalificerede sig til VM i åbent vand-svømning i Barcelona og vandt en række hollandske mesterskaber på de lange distancer. Ved VM i åbent vand-svømning 2004 blev han nummer 7 i 10 km og 25 km.

Senere, i 2004 svømmede han over IJsselmeer på 4 timer og 20,58 sekunder. Han slog den eksisterende rekord på distancen med næsten femten min og vandt 50.000 euro, som han donerede til kræftforskning.

Van der Weijden lavede sin egen hjemmeside "Maarten van der Weijden zwemt tegen kanker" (Maarten van der Weijden svømmer mod kræft) hvor han informerede sine fans om sit liv og sin karriere.

Han mål var at blive verdensmester, hvilket han opnåede, da han vandt 25 km ved VM i åbent vand-svømning i Sevilla i 2008. Han vandt også bronze på 5 km og blev nummer fire på 10 km. Dette betød, at han kvalificerede sig til OL 2008 i Beijing, hvor 10 km åbent vand-svømning for første gang var på det olympiske program. Han vandt guld i dette løb, da han profiterede af, at den førende svømmer, briten Dave Davies blev fanget af en strøm kort før mål, så van der Weijden kunne vinde med et forspring på halvandet sekund til Davies, der akkurat sikrede sig sølv foran tyskeren Thomas Lurz på tredjepladsen.

Ved udnævnelsen til Årets sportsmand i Holland 2008 meddelte han, at han stoppede sin svømmekarriere.

Han har dog senere forsøgt sig med at sætte forskellige rekorder i åbent vand-svømning, blandt andet i forbindelse med indsamlinger til velgørenhed. I 2019 svømmede han den såkaldte Elfstedentocht (kendt som rute for langrend på skøjter), en distance på cirka 200 km, og efter 74 timer og 4 minutter nåede han i mål. Under selve turen blev der indsamlet 3,9 millioner € (et beløb der efterfølgende steg til over 6 millioner €) til forskning i cancer.

Referencer

Eksterne henvisninger 
 Officiel hjemmeside

Svømmere fra Holland
Åbent vand-svømmere
Personer fra Alkmaar
Deltagere for Holland ved sommer-OL 2008
Olympiske mestre fra Holland
Yvette Tulip Hlaváčová

Yvette Tulip Hlaváčová (født 26. maj 1975) er en tjekkisk langdistance og åbent vand-svømmer. Hun er den hidtil hurtigste kvinde som har svømmet over Den Engelske Kanal i tiden 7 timer og 25 min.  Hun har forsøgt sig med bassinsvømning, men har opnået de bedste resultater i åbent vand.

Hun er 194 cm høj, og dermed en af de højeste kvindelige svømmere i verden. Hun bruger størrelse 46 i sko.

Svømninger over Den Engelske Kanal 
 2005 på 8 timer og 42 min
 2006 på 7 timer og 25 min (hurtigste tid for kvinder)
 2007 på 7 timer og 53 min

Kilder

Eksterne henvisninger 
 
 Interview med Yvetta Hlaváčová  – Czech.cz, officiel portal for Tjekkiet
 Profil og photo af Yvetta på Dover Life 

Svømmere fra Tjekkiet
Åbent vand-svømmere
Odense Open Water

Odense Open Water er et tidligere triatlon- og åbent vand-svømmearrangement som blev arrangeret af Odense Triatlon Klub, Ringe Svømmeklub, Odense Svømme- og Livredningsforening, Odense Kajakklub og Dansk Svømmeunion. Arrangementet foregik i Stige Kanal, med start ved Odense Kajakklubs klubhus. Der blev bl.a. svømmet Danmarksmesterskaber på 10 km åbent vand-svømning.

Odense Open Water blev afviklet i 2006 og 2007, i 2008 blev det aflyst, da der ikke kunne garanteres for vandkvaliteten.

Distancer
 1000 m svømning
 5000 m svømning
 10.000 m svømning (DM)
 Triatlon: 750 m svømning, 20 km cykling, 5 km løb
 Duatlon: 5 km løb, 20 km cykling, 2,5 km løb

Åbent vand-svømning
Triatlonkonkurrencer
Amager Open Water

Amager Open Water er et åbent vand-svømmearrangement arrangeret af KVIK Kastrup og Dansk Svømmeunion. Det er et arrangement for både motionister, triatleter og konkurrencesvømmere. Det fandt sted for første gang i 2006, hvor der var 17 deltagere til start. I 2009 var arrangementet vokset til 135 deltagere. Der svømmes 1000 m, 2000 m og 5000 m i kanalen og lagunen i Amager Strandpark. Siden 2008 har der været officielt Danmarksmesterskab i åbent vand på 5000 m samtidig med motionsarrangementet.

Åbent vand-svømning
Sportskonkurrencer
Sport på Amager
Vikinge Svøm Roskilde

Vikinge Svøm Roskilde er et åbent vand-svømmearrangement arrangeret af Roskilde Svømning og Dansk Svømmeunion. Det foregår i Roskilde Fjord, med start fra Vigen Strandpark og mål ved Vikingeskibsmuseet i Roskilde. Ruten er ca. 2,5 km lang. Vikinge Svøm Roskilde blev første gang afholdt søndag d. 28. juni 2009, med 110 deltagere.

Åbent vand-svømning
Svømning i Danmark
Thomas Lurz

Thomas Peter Lurz (født 28. november 1979 i Würzburg) er en tysk tidligere langdistance- og [[åbent vand-svømning|åbent vand-svømmer], der har været verdensmester og deltaget i tre olympiske lege. 

Han opnåede sine første store internationale resultater i 2002, da han først vandt EM-sølv i 5 km svømning og senere VM-bronze i samme disciplin.

Han kom derpå med til OL 2004 i Athen, hvor han svømmede 1500 m fri (den længste distance) og endte på en 22. plads.

I 2005 opnåede han sin første topplacering ved et internationalt mesterskab, da han vandt VM-guld på 5 km; han vandt også VM-sølv på 10 km. Året efter vandt han VM-guld på både 5 og 10 km i åbent vand, og i 2007 gentog han bedriften fra 2005 med VM-guld på 5 km og -sølv på 10 km i bassin. I 2008 vandt han VM-guld på 5 km og -bronze på 10 km i åbent vand.

Dermed var han blandt favoritterne, da 10 km åbent vand-svømning kom på det olympiske program i 2008 i Beijing, og han kom da også på medaljeskamlen, da han hentede bronze, ganske tæt på briten Dave Davies på andenpladsen, mens hollænderen Maarten van der Weijden vandt guld med et par sekunders forspring. 

I 2009 blev han verdensmester på både 5 og 10 km i bassin. Han blev desuden samlet vinder af FINAs 10 km World Cup i åbent vand i 2009, hvor han vandt otte ud af ti afdelinger. Han deltog ikke i den første afdeling, og blev nummer to ved finalearrangementet. I 2010 vandt han EM-guld i 10 km bassin samt VM-guld i 5 km åbent vand, og han vandt en guld- og to sølvmedaljer ved VM i bassin 2011.

Ved OL 2012 i London var han igen med i favoritfeltet, men det blev tuneseren Oussama Mellouli, der vandt, mens Lurz blev nummer to, tre sekunder efter, og canadieren Richard Weinberger nummer tre, yderligere et par sekunder efter.

Ved VM i bassin i 2013 vandt Lurz to guldmedaljer, blandt andet i 25 km, samt en sølv og en bronze, og ved EM i 2014 blev det til en sølv- og to bronzemedaljer. Han indstillede sin aktive karriere i maj 2015.

Efter stoppet i svømning har Lurz arbejdet i HR-afdelingen i et modefirma, og han har endvidere engageret sig ledelsen af SV 05 i Würzburg. I 2013 fik han udgivet bogen Auf der Erfoldswelle schwimmen rettet mod unge svømmere.

Referencer

Eksterne henvisninger 
 [thomas-lurz.de thomas-lurz.de], personlig hjemmeside

Svømmere fra Tyskland
Åbent vand-svømmere
Personer fra Würzburg
Deltagere for Tyskland ved sommer-OL 2004
Deltagere for Tyskland ved sommer-OL 2008
Deltagere for Tyskland ved sommer-OL 2012
Olympiske sølvmedaljevindere fra Tyskland
Olympiske bronzemedaljevindere fra Tyskland
Dønna (ø)

Dønna er en ø i Dønna kommune i landskabet Helgeland i Nordland fylke i Norge. Største by er Solfjellsjøen som også er administrationsby for kommunen. På øen ligger bjergformationen Dønnamannen, som med en højde på 858 moh. er det højeste punkt på øen. Dønna har færgeforbindelse fra Bjørn til Sandnessjøen og øen Løkta samt broforbindelse over Åkviksundet bro til Herøy.

Syd for Dønna ligger Alsten og Nord-Herøy. Mod øst ligger øyene Løkta og Tomma. Staulen og Vandve ligger vest for Dønna.

Øer i Nordland
USA ved vinter-OL 1952

USA deltog ved Vinter-OL 1952 i Oslo med 63 sportsudøvere. De deltog i otte sportsgrene, alpint, bobslæde, langrend, kunstskøjeløb, skihop, skøjter, ishockey og nordisk kombineret. Deres resultater betød, at USA blev næstbedste nation ved at vinde fire guld-, seks sølv- og en bronzemedalje.

Medaljer

Medaljevindere 
De amerikanske medaljevindere var:

Kilder 
 
 

Lande ved vinter-OL 1952
1952
Kettlebells

En kettlebell (, ) er en massiv jernkugle der bruges som redskab til styrketræning. Kuglen er forsynet med et håndtag, så den kan løftes og svinges i alle retninger.

Som alle redskaber kan træning med kettlebells kun være effektiv, hvis de bruges korrekt i sammenhæng med et godt træningsprogram.

Brugsområde 
Kettlebelltræning forbedrer styrke på flere områder: Fitness, ko-ordination, fleksibilitet, sunde og raske led og generel atletisk formåen.

Ligesom i andre idrætter, og de fleste af vores daglige aktiviteter i øvrigt, står man på sine fødder, når man træner med kettlebells, og træner sin evne til at skubbe, trække, svinge og kaste gennem et fuldt bevægelsesudslag i alle retninger, alt imens man genererer og kontrollerer kraft fra gulvet og opefter.

Kettlebelltræning består af sammensatte helkropsøvelser. Denne type træning involverer hele kroppen ved at udvikle funktionelle kvaliteter, fordi man som udøver er nødt til at stabilisere en vægt i alle former for bevægelsesplan på samme tid. Det betyder at flere muskler stimuleres samtidig, hvilet har en stor positiv effekt på det neuromuskulære system – altså samarbejdet mellem hjerne og muskler. Styrke afhænger ikke kun af muskelmasse, men også i høj grad af hvor godt nervesystemet kommunikerer med musklerne.

De gentagne, eksplosive styrkeøvelser træner også kredsløbssystemet, da musklerne behøver meget ilt for at kunne udføre træningen.

Kettlebells som sport 
I Rusland blev kettlebells til en sport, hvor atleter får 10 minutter til at tage så mange gentagelser som muligt uden at sætte kettlebells'ene ned undervejs. Sporten har siden bredt sig til resten af verden, omend den er relativt ny i Danmark.
Salget af kettlebells er fordoblet i 2015 i forhold til 2014, hvilket også må skyldes den øgede fokus på funktionel træning som kettlebells har ført med sig til norden

Styrketræning
Træningsudstyr
Argentina ved vinter-OL 1952

Argentina deltog ved Vinter-OL 1952 i Oslo med tolv sportsudøvere, elleve mænd og en kvinde. De otte, herunder den eneste kvinde, deltog i alpint skiløb, mens fire mænd deltog i bobslæde. Argentinas deltagere vandt ingen medaljer, og den bedste placering var en ottende plads i firemands-bobslæde.

Kilder 
 

Lande ved vinter-OL 1952
1952
Capote (film)

Capote er en amerikansk biografisk dramafilm fra 2005 instrueret af Bennett Miller og skrevet af Dan Futterman efter Gerald Clarkes Truman Capote-biografi. Filmen følger forfatteren Truman Capote i perioden da han skrev sin ikkefiktionsbog, Med koldt blod. Capote har bl.a. Catherine Keener og Chris Cooper på rollelisten, samt Philip Seymour Hoffman i titelrollen som Truman Capote. Hoffman vandt flere store priser for sit portræt, bl.a. en Oscar for bedste mandlige hovedrolle, en Golden Globe Award og en BAFTA Award. 

Filmen havde premiere 30. september 2005, således at den passede med hvad der ville have været Truman Capotes 81 års fødselsdag.

Medvirkende 
Philip Seymour Hoffman — Truman Capote
Catherine Keener — Nelle Harper Lee
Clifton Collins Jr. — Perry Smith
Chris Cooper — Alvin Dewey
Bob Balaban — William Shawn
Bruce Greenwood — Jack Dunphy
Amy Ryan — Marie Dewey
Mark Pellegrino — Richard Hickock
Allie Mickelson — Laura Kinney
Marshall Bell — Warden Marshall Krutch
Araby Lockhart — Dorothy Sanderson
Robert Huculak — New York Reporter
R.D. Reid — Roy Church
Rob McLaughlin — Harold Nye
Harry Nelken — Sheriff Walter Sanderson
C. Ernst Harth — Lowell Lee Andrews

Modtagelse

Priser og nomineringer 

 Oscars (uddelt 2006)
 Oscar for bedste film, nomineret
 Oscar for bedste instruktør (Bennett Miller), nomineret
 Oscar for bedste mandlige hovedrolle (Philip Seymour Hoffman), vandt
 Oscar for bedste kvindelige birolle (Catherine Keener), nomineret
 Oscar for bedste filmatisering (Dan Futterman), nomineret

Eksterne henvisninger 
 
 Officiel side for filmen 

Amerikanske film fra 2005
Dramafilm fra USA
Film baseret på bøger
Film baseret på virkelige begivenheder
Biografiske film fra USA
Dønnmannen

Dønnmannen er en 858 meter høj bjergtop på øen Dønna i land Helgeland (Nordland fylke, Norge). Den norske turistforening har mærkede stier op til toppen både fra indersiden og ydersiden. Fra indersiden er stien mærket fra parkeringspladsen ved Teigstad, fra ydtersiden er stien mærket fra Breivika og Hagen. Stien er brat, særlig mod slutningen.

Dønnmannen har fået sit navn fordi toppen har en profil som kan minde om profilen til en mand som ligger på ryggen. Tidligere blev fjeldet også kaldt Teigstadnaveren, toppen er spids og kan minde om en naver.

Bjerge i Nordland
Happy Days (band)

Happy Days er et amerikansk black metal-band fra Florida dannet af sangeren Morbid i 2007. Oprindeligt stammede gruppen fra byen Sarasota i Florida, men flyttede senere til Miami. Omkring musikken har Morbid forklaret, den reflekterer over alt negativt som eksempelvis selvmord, depression, misantropi og hans egne problemer i livet.

Medlemmer

Nuværende medlemmer 
 Morbid – Guitar, keyboard, vokal
 Karmaggedon – Trommer, percussion

Tidligere medlemmer 
 Cid – Trommer

Diskografi

Demoer 
 2007: A World of Pain
 2007: Alone and Cold
 2007: Drowning in Negativity

Studiealbums 
 2008: Melancholic Memories
 2008: Defeated by Life
 2009: Happiness Stops Here
 2010: Cause of Death: Life
 2016: Save Yourself

Delte albums 
2009: Children of Failure

Fodnoter 

Black metal-grupper
Metalgrupper fra USA
Musikgrupper fra 2007
Primal Fear

Primal Fear er en amerikansk film fra 1996 instrueret af Gregory Hoblit og med Richard Gere, Edward Norton og Laura Linney på rollelisten. Edward Norton blev nomineret til en Oscar for bedste mandlige birolle. Filmen er baseret på en roman af William Diehl.

Medvirkende 
Richard Gere som Martin Vail
Laura Linney som Janet Venable
Edward Norton som Aaron Stampler
John Mahoney som John Shaughnessy
Frances McDormand som Dr. Molly Arrington
Andre Braugher som Goodman 
Maura Tierney som Naomi
Alfre Woodard som dommer Shoat

Ekstern henvisning 
 

Amerikanske film fra 1996
Dramafilm fra USA
Film baseret på bøger
Belais-Production

Belais-Production er et dansk selskab, der producerer pornofilm. Selskabet er ejet af stifteren filminstruktur Lizeth Siff Farra Strange, der også er dirketør og bestyrelsesmedlem i selskabet.. Belais-Production står blandet andet bag filmene Danish Deluxe Hardcore.

Kilder 
 

Danske pornoproducenter
Filmselskaber fra Danmark